വലിയഴീക്കല് പാലം നിര്മാണം പൂര്ത്തിയാകുന്നു സെപ്റ്റംബറില് തുറക്കും ആലപ്പുഴ: കായലിെന്റയും കടലിെന്റയും കൗതുകക്കാഴ്ചകളൊരുക്കി ജില്ലയിലെ ആറാട്ടുപുഴ പഞ്ചായത്തിനെയും കൊല്ലം ജില്ലയിലെ ആലപ്പാട് പഞ്ചായത്തിനെയും ബന്ധിപ്പിച്ച് കായംകുളം കായലിനുകുറുകെ നിര്മിക്കുന്ന വലിയഴീക്കല് പാലത്തിെന്റ നിര്മാണം പൂര്ത്തിയാകുന്നു. പാലം സെപ്റ്റംബറില് ഗതാഗതത്തിന് തുറന്നുകൊടുക്കും.അവസാനഘട്ട പ്രവര്ത്തനങ്ങളുടെ ഭാഗമായി ഇരുവശത്തെയും അപ്രോച്ച് റോഡുകളുടെ പ്രവര്ത്തനം പുരോഗമിക്കുകയാണ്. പെയിന്റിങ് അടക്കം മിനുക്കുപണിയാണ് ഇനി തീരാനുള്ളത്. കാലാവസ്ഥ അനുകൂലമായാല് ഈ പ്രവൃത്തി വേഗത്തിലാക്കി പാലം ഗതാഗതത്തിന് തുറന്നുകൊടുക്കുമെന്ന് കഴിഞ്ഞദിവസം പാലത്തിെന്റ പുരോഗതി വിലയിരുത്തുന്നതിന് പൊതുമരാമത്ത് മന്ത്രി പി.എ. മുഹമ്മദ് റിയാസിെന്റ നേതൃത്വത്തില് എം.എല്.എമാരായ രമേശ് ചെന്നിത്തല, യു. പ്രതിഭ എന്നിവര് പങ്കെടുത്ത യോഗത്തില് നിര്മാണം ഏറ്റെടുത്ത ഊരാളുങ്കല് ലേബര് കോണ്ട്രാക്ട് സൊസൈറ്റി അറിയിച്ചിരുന്നു. 146 കോടി രൂപ വകയിരുത്തിയാണ് നിര്മാണം പൂര്ത്തിയാകുന്നത്. കായംകുളം കായലിനുകുറുകെ 976 മീറ്റര് നീളത്തില് 29 സ്പാനുകളോടെ നിര്മിക്കുന്ന പാലത്തിെന്റ പ്രധാന ആകര്ഷണങ്ങളില് ഒന്നാണ് മധ്യഭാഗത്ത് 110 മീറ്റര് നീളത്തിെല മൂന്ന് ബോ സ്ട്രിങ് ആര്ച്ചുകള്. ദക്ഷിണേഷ്യയിലെതന്നെ ഏറ്റവും നീളം കൂടിയ ബോ സ്ട്രിങ് ആര്ച്ചാണിത്. ഇംഗ്ലണ്ടില്നിന്ന് എത്തിച്ച മാക്ക് അലോയ് ബാര് ഉപയോഗിച്ചാണ് പാലത്തിെന്റയും ആര്ച്ചിെന്റയും ഭാരം നിയന്ത്രിക്കുന്നത്. വലിയ മത്സ്യബന്ധന യാനങ്ങള്ക്കും പാലത്തിനടിയിലൂടെ സുഖമായി കടന്നുപോകാന് കഴിയും. 2016 മാര്ച്ചില് നിര്മാണം ആരംഭിച്ച പാലം തുറന്നുകൊടുക്കുമ്ബോള് വലിയ ടൂറിസം സാധ്യതകള്ക്കാണ് വഴിയൊരുങ്ങുന്നത്. അഴീക്കല്വലിയഴീക്കല് മത്സ്യബന്ധന തുറമുഖങ്ങളെ ബന്ധിപ്പിച്ച് കടലിനും കായംകുളം കായലിനും സമാന്തരമായുള്ള പാലം വിനോദസഞ്ചാരികളെ ആകര്ഷിക്കും വിധത്തില് മനോഹരമായാണ് രൂപകല്പന ചെയ്തിട്ടുള്ളത്. പാലം പൂര്ത്തിയാകുന്നതോടെ വലിയഴീക്കല്, അഴീക്കല് ഗ്രാമങ്ങള് വിനോദസഞ്ചാര മേഖലയില് ഇടംപിടിക്കും. പാലത്തിെന്റ മധ്യഭാഗത്തുനിന്ന് നോക്കിയാല് കടലിലെയും കായലിെലയും കൗതുകക്കാഴ്ചകള് കാണാന് സാധിക്കും. വലിയഴീക്കലില്നിന്ന് അഴീക്കല് എത്തുന്നതിന് 28 കി.മീറ്ററോളം ദൂരം ലാഭിക്കാനും സാധിക്കും. ദേശീയപാതയില് ഗതാഗത തടസ്സമുണ്ടായാല് തൃക്കുന്നപ്പുഴവലിയഴീക്കല് തീരദേശ റോഡിലൂടെ ഇരുജില്ലയിലേക്കും പ്രവേശിക്കാനും പാലം തുറക്കുന്നതോടെ സാധിക്കും.